text: Røgen fra RC Plast driver mod landsbyer
  09 december 2011 kl. 14.32
  Syd- og Sønderjyllands Politi advarer med sirener i i Næsbjerg og Nordenskov om, at røgen fra branden på RC Plast i Varde er giftig.
  
  Den røg, der udvikles ved branden i en lagerbygning til fabrikken RC Plast på Gellerupvej i Varde, må formodes at være giftig.
  Derfor har Syd- og Sønderjyllands Politi iværksat sirene-varsling af byerne Næsbjerg og Nordenskov øst for Varde.
  Branden er brudt ud i en lagerbygning til en plastfabrik på Gellrupvej 121 lige øst for Varde by, og den kraftige blæst bærer røgen langt omkring.
  Syd- og Sønderjyllands Politi beder derfor alle, om så vidt muligt ikke at opholde sig i røgfanen. Man skal gå inden døre og lukke vinduer og ventilatorer, indtil branden er så meget under kontrol, at varslingen kan afblæses.
  